tal-Maġistrati (Malta) Bħala Qorti Fil-Qorti Ġudikatura Kriminali Maġistrat Dottor Aaron M. Mattioli M.A. Law, LL.D. (melit) Il-Pulizija (Spettur Spiridione Zammit) vs Carmelo Desira Il-Qorti rat l-imputazzjonijiet miġjuba fil-konfront ta' Carmelo Desira iben Joseph u Maria Concetta nee Zammit Field, u li għandu l- karta tal-identita bin-numri 34491M u li ġie mixli talli nhar il- 11.05.2014 għal ħabta ta 01:00hrs u fl-14.06.2014 għal ħabta ta 01:40hrs ġewwa l-fond 37/39 Triq Vincenzo Maculano, San Ġiljan ħaddimt jew ġiegħelt jew ħallejt lil min iħaddem loud speaker, gramofon, amplifikatur jew strument bħal dawn, għamilt inkella ġiegħelt jew ħallejt li jsiru ħsejjes daqshekk qawwija li ddejqu lil John Lawson D'Emanuele u lil Karen Ouliawi li joqogħdu f'bini fil-qrib u dan bi ksur tal-Artikolu 41(2)(b) tal-Kapitolu 10 tal-Liġijiet ta' Malta. B) Kif ukoll bil-lejl, ksirt il-mistrieħ tan-nies bi ħsejjes jew għajjat, jew b'mod ieħor u dan bi ksur tal-Artikolu 338(m) tal-Kapitolu 9 tal-Liġijiet ta' Malta. Rat l-atti u d-dokumenti eżebiti; Semgħet lix-xhieda tal-prosekuzzjoni u lill-imputat; Semgħet it-trattazzjoni tal-partijiet; Ikkunsidrat : - Illi f'dan il-każ, il-parte civile xehdu dwar diversi ħsejjes li kien qiegħed jagħmel l-imputat ġar tagħhom u li kienu ta' inkonvenjent għalihom. il-każ Il-Qorti semgħet lill-parte civile kif ukoll lill-imputat. Il-Qorti setgħet tagħmel analiżi sewwa skont il-kriterja imsemmija mill- Artikolu 637 tal-Kodiċi Kriminali u tqis li l-verżjoni tal-parte civile kienet waħda ċara, konsistenti, korroborata u għandha mis- sewwa. Mill-banda l-oħra l-verżjoni tal-imputat ma kienetx konvinċenti, almenu sal-grad tal-probabbli biex tinnewtralizza dik tal-parte civile. Il-Qorti hija moralment konvinta ikkommetta r-reati imsemmija fl-imputazzjonijiet. GĦALDAQSTANT : - Wara li rat l-Artikoli 41(2)(b) tal-Kapitolu 10 tal-Liġijiet ta' Malta u 338(m) tal-Kodiċi Kriminali, filwaqt li ssib lill-imputat Carmelo Desira ħati tal-imputazzjonijiet miġjuba kontra tiegħu qegħda tikkundannah għal ammenda ta' ħamsin euro għall-ewwel imputazzjoni u ħamsin euro għat-tieni imputazzjoni. Inoltre wara li rat l-Artikolu 383 tal-Kodiċi Kriminali, sabiex tipprovdi għas- sigurta tal-parte civile kif ukoll sabiex tassigura ż-żamma tal-ordni pubbliku, il-Qorti qegħda torbot lill-ħati taħt obbligazzjoni tiegħu innifsu għall-perjodu ta' sena taħt penali ta' elf euro (€1000). Mogħtija illum 11 ta' Novembru 2014 fil-Qrati tal-Ġustizzja, Birżebbuga. Il-Maġistrat Aaron M. Mattioli.